อภัยโทษ หนุ่ม เรดนนท์ ปล่อยตัวแล้ว หลังจำคุกกว่า 3 ปี
ธันย์ฐวุฒิ หรือ หนุ่ม เรดนนท์ ผู้ต้องขังคดีมาตรา 112 ที่ถูกพิพากษาจำคุก 13 ปี ได้รับพระราชทานอภัยโทษ และได้รับการปล่อยตัวจากเรือนจำพิเศษกรุงเทพฯ แล้ว หลังถูกจำคุกมานานกว่า 3 ปี(5 ก.ค.56) ผู้สื่อข่าวรายงานว่า ธันย์ฐวุฒิ หรือ หนุ่ม เรดนนท์ ผู้ต้องขังซึ่งถูกตัดสินจำคุก 13 ปี ด้วยความผิดตามประมวลกฎหมายอาญามาตรา 112 พ.ร.บ.คอมพิวเตอร์ มาตรา 14 (3) (4) และมาตรา 15 ได้รับพระราชทานอภัยโทษและได้รับการปล่อยตัวจากเรือนจำพิเศษกรุงเทพฯ แล้ว เมื่อเวลา 16.10 น. ที่ผ่านมา ทั้งนี้ ผู้ที่ไปรอรับ หนุ่ม เรดนนท์ มีอาทิ สมศักดิ์ เจียมธีรสกุล สุดา รังกุพันธุ์ เหวง โตจิราการ ปราณี ด่านวัฒนานุสรณ์ ไม้หนึ่ง ก.กุนที กลุ่ม 24 มิถุนาประชาธิปไตยคดีนี้ ธันย์ฐวุฒิถูกเจ้าหน้าที่ตำรวจจากกองบังคับการปราบปรามอาชญากรรมทางเทคโนโลยี (ปอท.) จับกุมและยึดคอมพิวเตอร์ เมื่อเดือนเมษายน 2553 โดยถูกกล่าวหาว่าระหว่างเดือนมีนาคม 2553 นายธันย์ฐวุฒิ ผู้ดูแลเว็บไซต์ www.norporchorusa.com และ www.norporchorusa2.com ได้นำเข้าสู่ระบบคอมพิวเตอร์ซึ่งข้อมูลคอมพิวเตอร์ และเผยแพร่ข้อมูลทางเว็บไซต์ โดยมีข้อความที่หมิ่นสถาบันกษัตริย์และจงใจ สนับสนุน ยินยอมให้ผู้อื่นเข้าสู่ระบบคอมพิวเตอร์ซึ่งข้อมูลคอมพิวเตอร์ที่มีข้อความหรือภาพที่ผิดกฎหมายในชั้นศาล เขายื่นขอประกันตัวหลายครั้ง แต่ถูกปฏิเสธทุกครั้ง ต่อมา เมื่อวันที่ 15 มีนาคม 54 ศาลอาญาตัดสินว่าธันย์ฐวุฒิมีความผิดตามมาตรา 112 ลงโทษจำคุก 10 ปีและผิดตาม พ.ร.บ.คอมพิวเตอร์ฯมาตรา 14 (3) ลงโทษจำคุก 3 ปีรวมทั้งสิ้นเป็นเวลา 13 ปี ทั้งนี้ หลังจากศาลอนุญาตให้ถอนอุทธรณ์ เมื่อ 12 ก.ย.55 ทีมทนายของธันย์ฐวุฒิได้ดำเนินเรื่องขอพระราชทานอภัยโทษ
ธันย์ฐวุฒิ หรือ หนุ่ม เรดนนท์ ผู้ต้องขังคดีมาตรา 112 ที่ถูกพิพากษาจำคุก 13 ปี ได้รับพระราชทานอภัยโทษ และได้รับการปล่อยตัวจากเรือนจำพิเศษกรุงเทพฯ แล้ว หลังถูกจำคุกมานานกว่า 3 ปี (5 ก.ค.56)
ธันย์ฐวุฒิ,พ.ร.บ.คอมพิวเตอร์,มาตรา 112,หนุ่ม เรดนนท์